คือจะเป็นเจ้าแม่ส้มตำอยู่แล้ว ไปไหนก็ต้องแวะทานแทบทุกย่าน555
เคยทานตำแหลหลายที่ค่ะ รสชาติจะคล้ายๆกัน แต่ไม่เหมือนกันนะคะ
เผอิญมีโปร ตำถาด+ซุปหน่อไม้ พอดี เลยเลือกมาในราคา 199 บาท แต่อยากทานเมนูแกงๆ บ้างเลยเลือกแกงหน่อไม้มาค่ะ
ว่าด้วยเรื่องรสชาติ
-ตำถาด เป็นส้มตำปลาร้า อร่อยค่ะ คืออยากรู้มากว่าใช้ปลาร้าจากที่ไหน มันนัว แซบจริง แต่แอบเผ็ดไป ทานไปน้ำตาแทบไหล บวกเครื่องเคียง แล้วเข้ากันดีค่ะ หมูยอ หอย แคปหมู ไข่ต้ม ไข่เค็ม ขนมจีน ถั่วงอก แล้วคือ มันโอเค ถาดเล็กมาๆ แทบจะเท่าจานทั่วไปเลย แต่มันแน่นค่ะ ทานสองคนพออิ่ม
-ซุปหน่อไม้ นี่ ใช้หน่อไม้สีเหลืองที่มันหมักไว้ปะ ไม่รุ็จะเรียกว่าไงดี ก็รสชาติดีค่ะ ไม่พิเศษอะไร
-แกงหน่อไม้ รู้สึกว่าใช้หน่อไม้แบบเดียวกันเลย มันแปลกๆอ่ะ ตัวน้ำแกง ไม่ค่อยโอเท่าไหร่ มันไม่เข้มข้น อย่างน้อยควรจะปรุงรสให้นัวๆก็ยังดี
-ตำซั่ว สั่งมาทีหลังค่ะ ไม่มีรูป555 เผ็ดมาก ทานไปคำเดียวก็ทานต่อไม่ได้ แต่ถามว่าอร่อยมั้ยคือ มันแซบมากนะ แต่ไม่ไหวจริงๆ ทานไม่หมด
ขอรีวิว รอบสองที่มาทานด้วยเลยนะคะ
-ไก่อบโอ่ง ได้ชิ้นส่วน ขาและสะโพกมาค่ะ ไก่นุ่มมาก หมักเข้าเนื้ออรอยดีค่ะ ทานกับน้ำจิ้มแจ่ว คือดีงาม
-ลาบปลาหมึก อร่อยดี แต่ได้น้อยมาก
-ตำป่า แซบนัวมากค่ะ รอบนี้สั่งไม่เผ็ด ทานหมดเกลี้ยงเลย
-แกงผักหวานใส่เห็ด คือรอบนี้เป็นอะไรที่รสชาติดีมาก น้ำแกงนัวมากถึงขนาดที่แบบหมดเกลี้ยงทั้งถ้วย ทานกับข้าวเหนียวร้อนๆนี่คือ คิดถึงเถียงนาเลยค่ะ5555 แต่เสียดายให้น้อยมากไปน้อย

สรุปนะคะ อร่อยควรค่าแห่การมาทาน ราคาอาหารในห้างค่ะ ไม่แพงจนเกินไปนะคะ แต่ก็ไม่ถูกจนน่ามาทานบ่อยๆ